ການປະທ້ວງ ຕໍ່ການຕັດສິນ ປະຫານຊີວິດ ຊາວມຽນມາ 2 ຄົນ ໃນໄທ ຍັງມີຢູ່ຕໍ່ໄປ 
ຊາຍທັງສອງ ກ່າວວ່າ ພວກເຂົາເຈົ້າຖືກທໍລະມານ ໃຫ້ສາລະພາບຜິດ ຊຶ່ງເປັນຄຳກ່າວຫາ ທີ່ເຈົ້າໜ້າທີ່ ຕຳຫຼວດໄທ ໄດ້ປະຕິເສດ.
ປະຊາຊົນຊາວມຽນມາ ຍັງສືບຕໍ່ ພາກັນປະທ້ວງ ເພື່ອຮຽກຮ້ອງ ໃຫ້ປ່ອຍຕົວຄົນງານມຽນມາສອງຄົນ ທີ່ໄດ້ຖືກຕັດສິນລົງໂທດ ປະຫານຊີວິດ ໃນປະເທດໄທ ເມື່ອອາທິດແລ້ວນີ້ ໃນຂໍ້ຫາຄາດ ຕະກຳ ຄູ່ຮັກນັກທ່ອງທ່ຽວຊາວອັງກິດ ພວກປະທ້ວງຫຼາຍຮ້ອຍຄົນໄດ້ໄປເຕົ້າໂຮມກັນຢູ່ໃນນະຄອນ ຢາງກຸ້ງ ໃນລະຍະສອງສາມມື້ຜ່ານມາ ລວມທັງ ຢູ່ນອກສະຖານ ທູດຂອງໄທນຳດ້ວຍ ຫຼາຍຄົນຖືປ້າຍ ທີ່ອ່ານວ່າ  ແລະ ສະຖານທູດໄທ ໄດ້ຖືກກົດດັນໃຫ້ປິດ ພາກສ່ວນກົງສຸນທີ່ໃຫ້ການບໍລິ ການເປັນເວລາ ອາທິດໜຶ່ງ ອັນເປັນຜົນເນື່ອງມາຈາກອັນທີ່ເອີ້ນວ່າ  ຊຶ່ງໃນບາງສ່ວນ ໄດ້ກີດກັ້ນທາງເຂົ້າຂອງສະຖານທູດນັ້ນ ການປະທ້ວງ ໄດ້ລະເບີດຂຶ້ນອີກ ຢູ່ຕາມຊາຍແດນລະຫວ່າງໄທແລະມຽນມາ ຊຶ່ງກະຕຸ້ນ ໃຫ້ບັນດາເຈົ້າໜ້າທີ່ ຂອງທັງສອງປະເທດ ຈັດຕັ້ງ ປະຕິບັດມາດຕະການຈຳກັດ ທີ່ເຂດ ຊາຍແດນໃນລະດັບໃດລະດັບໜຶ່ງ ເພື່ອເປັນການປ້ອງກັນຄວາມປອດໄພ ຜູ້ຊາຍຊາວມຽນມາສອງຄົນ ຄື ທ້າວ Win Zaw Htun ແລະ Zaw Lin ໄດ້ຖືກຕັດສິນ ປະຫານຊີວິດ ເມື່ອອາທິດແລ້ວນີ້ ໃນຖານຂ້າຄູ່ຮັກນັກທ່ອງທ່ຽວຊາວອັງກິດ ຢູ່ທີ່ເກາະ ຕາກອາກາດ ເມື່ອເດືອນກັນຍາ ປີ 2014 ຊາຍທັງສອງ ກ່າວວ່າ ພວກເຂົາເຈົ້າຖືກທໍລະມານ ໃຫ້ສາລະພາບຜິດ ຊຶ່ງເປັນຄຳກ່າວ ຫາທີ່ເຈົ້າໜ້າທີ່ຕຳຫຼວດໄທ ໄດ້ປະຕິເສດ ພວກທະນາຍຄວາມ ຂອງເຂົາເຈົ້າ ກ່າວວ່າ ຫຼັກຖານຂອງ DNA ທີ່ໄດ້ພົບເຫັນນັ້ນ ເປັນຫຼັກຖານອັນສຳຄັນ ທີ່ສຸດໃນການຢັ້ງຢືນ ຄວາມຜິດ ແມ່ນໄດ້ເກັບກຳໄປຢ່າງຜິດພາດ ພວກຄົນງານຕ່າງຊາດທັງສອງ ກ່າວວ່າ ພວກເຂົາເຈົ້າມີແຜນ ທີ່ຈະຂໍອຸທອນຕໍ່ຄຳຕັດ ສິນຂອງສານ ແຕ່ຄວາມເປັນໄປໄດ້ຂອງການຂໍອຸທອນນັ້ນ ບໍ່ໄດ້ເຮັດໃຫ້ພວກປະທ້ວງ ມີຄວາມເພິ່ງພໍໃຈເລີຍ ບາງສ່ວນໄດ້ຮຽກຮ້ອງບໍ່ໃຫ້ຊື້ ຫຼື ບອຍຄອດຜະລິດຕະພັນຂອງໄທ